Ilmastonmuutos edellyttää suunnan kääntämistä nopeasti, ja Suomenkin on osallistuttava päästövähennyksiin. Sen sijaan, että pidetään itsepintaisesti kiinni ylimitoitetuista hakkuutavoitteista, kannattaisi pohtia myös muita vaihtoehtoja.

Valtava jäävuori lohkesi Etelämantereesta heinäkuun puolivälissä. Nyt jättimäinen jääkimpale ajelehtii meressä ja todennäköisesti hajoaa ennen pitkää useiksi jäävuoriksi.

Jäätikön repeäminen ei ollut yllätys, vaan sitä on seurattu vuosikymmenien ajan. Repeämä ei myöskään johdu suoraan ilmastonmuutoksesta, vaikka lämpeneminen voi edesauttaa railojen syntymistä jäätiköihin. Silti se muistuttaa meneillään olevasta muutoksesta: jäätiköt sulavat, ja arktinen merijää supistuu vuosi vuodelta.